Document ID: 32008D0182

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 25ης Φεβρουαρίου 2008
σχετικά με την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης
(2008/182/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7 τέταρτη παράγραφος,
την απόφαση 2006/970/Ευρατόμ του Συμβουλίου, της 18ης Δεκεμβρίου 2006, για το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης (2007-2011) της Ευρωπαϊκής Κοινότητας Ατομικής Ενέργειας (Ευρατόμ) (1), το οποίο συμβάλλει επίσης στη δημιουργία γνωσιοκεντρικής κοινωνίας που στηρίζεται στον Ευρωπαϊκό Χώρο Έρευνας,
την απόφαση 2006/976/Ευρατόμ του Συμβουλίου, της 19ης Δεκεμβρίου 2006, σχετικά με το ειδικό πρόγραμμα με το οποίο τίθεται σε εφαρμογή το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2007-2011) της Ευρωπαϊκής Κοινότητας Ατομικής Ενέργειας (Ευρατόμ) (2), και ιδίως το άρθρο 7 παράγραφος 2, το οποίο προβλέπει ότι για τις ανάγκες υλοποίησης του ειδικού προγράμματος η Επιτροπή επικουρείται από συμβουλευτική επιτροπή και ότι, επί θεμάτων σχετικών με τη σχάση, για τη σύνθεση της επιτροπής, καθώς και για τους κανόνες και διαδικασίες λειτουργίας αυτής ισχύουν τα προβλεπόμενα στην απόφαση του Συμβουλίου, της 16ης Δεκεμβρίου 1980, για τη σύσταση της συμβουλευτικής επιτροπής για το πρόγραμμα σύντηξης (3) (εφεξής «απόφαση της 16ης Δεκεμβρίου 1980 και CCE-FU αντιστοίχως»),
την πράξη προσχώρησης του 2005, και ιδίως το άρθρο 50,
την απόφαση του Συμβουλίου της 16ης Δεκεμβρίου 1980, και ιδίως την παράγραφο 14, η οποία προβλέπει σύστημα στάθμισης των ψήφων στο πλαίσιο της CCE-FU,
Εκτιμώντας τα ακόλουθα:
(1)
Η CCE-FU διατυπώνει τις γνώμες της σύμφωνα με σύστημα στάθμισης των ψήφων, ενεργώντας βάσει της παραγράφου 5 στοιχείο ζ) της απόφασης του Συμβουλίου της 16ης Δεκεμβρίου 1980, για τον «προσδιορισμό δράσεων προτεραιότητας ενόψει κατανομής της προτιμησιακής στήριξης».
(2)
Στις 21 Μαρτίου 2007, η CCE-FU συνέστησε ομόφωνα την προσαρμογή του συστήματος στάθμισης των ψήφων της, το οποίο εφαρμόζεται στο πλαίσιο της επιτροπής της παραγράφου 14 της απόφασης του Συμβουλίου της 16ης Δεκεμβρίου 1980, για θέματα που αφορούν τη σύντηξη, με σκοπό να συμπεριληφθούν τα δικαιώματα ψήφου των νέων κρατών μελών μετά την προσχώρησή τους.
(3)
Λαμβανομένων υπόψη των ανωτέρω, ενδείκνυται πλέον να τροποποιηθεί αναλόγως η απόφαση του Συμβουλίου της 16ης Δεκεμβρίου 1980,
ΑΠΟΦΑΣΙΖΕΙ:
Άρθρο μόνο
Στην παράγραφο 14 της απόφασης του Συμβουλίου της 16ης Δεκεμβρίου 1980, οι τελευταίες δύο προτάσεις αντικαθίστανται από το ακόλουθο κείμενο:
«Γνώμες σχετιζόμενες με το στοιχείο ζ) της παραγράφου 5 εγκρίνονται με το ακόλουθο σύστημα στάθμισης των ψήφων:
Βέλγιο
2
Βουλγαρία
2
Τσεχική Δημοκρατία
2
Δανία
2
Γερμανία
5
Εσθονία
1
Ελλάδα
2
Ισπανία
3
Γαλλία
5
Ιρλανδία
2
Ιταλία
5
Κύπρος
1
Λεττονία
1
Λιθουανία
2
Λουξεμβούργο
1
Ουγγαρία
2
Μάλτα
1
Κάτω Χώρες
2
Αυστρία
2
Πολωνία
3
Πορτογαλία
2
Ρουμανία
2
Σλοβενία
1
Σλοβακία
2
Φινλανδία
2
Σουηδία
2
Ηνωμένο Βασίλειο
5
Ελβετία
2
Σύνολο
64
Για την έγκριση γνώμης απαιτείται πλειοψηφία 33 ψήφων υπέρ εκ μέρους 15 τουλάχιστον αντιπροσωπειών.».
Βρυξέλλες, 25 Φεβρουαρίου 2008.

Labels: 10
15
14